Приложение № 5

КРИТЕРИИ КЪМ УЧАСТНИЦИТЕ В ОБЩЕСТВЕНА ПОРЪЧКА ЗА СТРОИТЕЛСТВО, ПО РЕДА НА чл.20, ал.4 т.1 ОТ ЗОП

с предмет: **„Основен ремонт на съществуваща спортна площадка ПИ 77195.716.570 на ОУ „Св. Св. Кирил и Методий“ гр. Хасково“**

**Изисквания за годност:**

Участникът да е вписан в Централния професионален регистър на строителя (ЦПРС), за изпълнение на строежи от първа група - строежи от високо строителство, строежи от четвърта или по-висока категория, съгласно Закона за Камарата на строителите (ЗКС) и Правилника за реда за вписване и водене на Централния професионален регистър на строителя (ПРВВЦПРС), а за чуждестранни лица - в аналогичен регистър съгласно законодателството на държавата членка на Европейския съюз или в друга държава - страна по Споразумението за Европейското икономическо пространство, в която са установени.

Доказва се с: валидно удостоверение за вписване в ЦПРС към Камарата на Строителите за строежи от първа група, строежи от четвърта или по-висока категория (или се посочва дали съответните документи са на разположение в електронен формат, както и уеб адрес, орган или служба, издаващи документа за регистрация и точно позоваване на документа), съгл. чл. 5 от ПРВВЦПРС, а за чуждестранните юридически лица - заверено копие на документ съобразявайки се с чл. 3, ал. 2 от ЗКС. При прилагане на чл. 67, ал. 5 от ЗОП, чуждестранните юридически лица представят аналогичен документ (удостоверение, талон за разрешение и др.) издаден от компетентен орган на държава - членка на Европейския съюз или в друга държава - страна по Споразумението за Европейското икономическо пространство, доказващи вписването на участника в съответен регистър на тази държава, съгласно законодателството на държавата членка, в която са установени.

1. **Изисквания за икономическо и Финансово състояние:**

Участниците следва да имат застрахователна полица „Професионална отговорност" в строителството съгласно чл. 171 от Закона за устройство на територията (ЗУТ) , която да покрива минималната застрахователна сума, определена с Наредба за условията и реда за задължително застраховане в проектирането и строителството. За участник (лице), установен(о)/регистриран(о) извън Република България, застраховката за професионална отговорност, следва да бъде еквивалентна на тази по чл. 171, ал. 1 от ЗУТ, направена съгласно законодателството на държавата, където е установен/регистриран участникът (лицето).

Доказва се с: копие на актуализирана/валидна застрахователна полица или еквивалентен документ (за чуждестранните лица).

1. **Изисквания за технически и професионални способности:**
   1. Участникът да е изпълнил дейности с предмет и обем, идентични или сходни с тези предмета и обема на поръчката се разбира минимум едно изпълнение на СМР за четвърта или по-висока категория строежи.

За доказване се представя списък на строителството, идентично или сходно с предмета на поръчката, придружен с удостоверения за добро изпълнение, който съдържа стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания. Удостоверенията да съдържат и дата, подпис на издателя и данни за контакт.

* 1. Участникът да разполага с персонал и/или ръководен състав със следната професионална компетентност за изпълнение на поръчката.
* технически ръководител, който има виеше образование, квалификация "строителен инженер" и/или инженер" и/или "архитект", и/или средно образование с четиригодишен курс на обучение и придобита професионална квалификация в областите "Архитектура и строителство" и/или "Техника", съгласно чл. 163а, ал. 2 и ал. 4 от ЗУТ или еквивалентни и да притежава минимум 2 (две) години професионален опит като технически ръководител на строителен обект.
* експерт Контрол по качеството в строителството или еквивалент — един, който има професионална област /квалификация/: минимум средно специално техническо образование и завършено обучение по системи за управление на качеството - вътрешен одитор по качеството и/или отговорник по качеството на строителството или еквивалент, както и да притежава удостоверение за преминато обучение за контрол върху качеството на изпълнение на строителството или еквивалент; да притежава 1 (една) година опит на длъжност, свързана с контрол по качеството при изпълнение на СМР;
* координатор по безопасност и здраве - един който има виеше образование, квалификация "строителен инженер" и/или „инженер и/или "архитект" или еквивалент и да притежава валидно удостоверение за завършен курс на обучение, за длъжностно лице по здраве и безопасност, съгласно Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд или еквивалентно.

За доказване се представя: списък на ръководния състав на участника, включително и техническите лица, които ще отговарят за изпълнение на СМР по всички части на обекта, както и документи, които доказват професионалната компетентност на лицата, в т.ч. специалист/експерт (трите имена и позиция; образование; професионална квалификация и опит), съдържащ задължително следната информация: за ръководните технически лица: (име, презиме и фамилия, и образование - посочва се специалност, номер на диплома или еквивалентен документ, образователно-квалификационна степен, опит — посочва се професионална компетентност и брой години опит на съответната позиция, посочване на документи (трудови/служебни/граждански договори и др.).

* Забележка: Един експерт може да съвместява повече от една експертна позиция от изискуемия технически екип за изпълнение на поръчката, в случаите когато същият притежава необходимото образование или съответната квалификация.
  1. Участникът да прилага система за управление на качеството EN ISO 9001:2015 или еквивалент с обхват, идентичен или сходен с предмета на поръчката. За удостоверяване съответствието на участника се представя валиден сертификат EN ISO 9001:2015 или еквивалент.